CELEX: 62018TA0215
Language: hr
Date: 2020-03-12 00:00:00
Title: Predmet T-215/18: Presuda Općeg suda od 12. ožujka 2020. – QB protiv ESB-a („Javna služba – Osoblje ESB-a – Postupak ocjenjivanja – Izvješće o ocjeni za 2016. – Autor izvješća o ocjeni – Očita pogreška u ocjeni – Bolovanje – Premještaj – Primici od rada – Odluka kojom se odbija povećanje plaće – Nadležnost autora akta koji negativno utječe – Odgovornost”)

25.5.2020   
            
            
               HR
            
            
               Službeni list Europske unije
            
            
               C 175/14
            
         
      Presuda Općeg suda od 12. ožujka 2020. – QB protiv ESB-a
      (Predmet T-215/18) (1)
      
      („Javna služba - Osoblje ESB-a - Postupak ocjenjivanja - Izvješće o ocjeni za 2016. - Autor izvješća o ocjeni - Očita pogreška u ocjeni - Bolovanje - Premještaj - Primici od rada - Odluka kojom se odbija povećanje plaće - Nadležnost autora akta koji negativno utječe - Odgovornost”)
      (2020/C 175/15)
      Jezik postupka: francuski
      
         Stranke
      
      
         Tužitelj: QB (zastupnik: L. Levi, odvjetnik)
      
         Tuženik: Europska središnja banka (zastupnici: F. von Lindeiner i M. Rötting, agenti, uz asistenciju B. Wägenbaura, odvjetnika)
      
         Predmet
      
      Zahtjev na temelju članka 270. UFEU-a i članka 50.a Statuta Suda Europske unije kojim se traži, s jedne strane, poništenje izvješća o ocjeni za tužitelja, koje se odnosi na 2016., i odluke ESB-a od 23. svibnja 2017., kojom je tužitelju odbijeno povećanje plaće i, prema potrebi, poništenje ESB-ove odluke od 18. rujna 2017. i u njoj sadržane prešutne odluke, kojom se tužitelju odbijaju žalba u upravnom postupku i njegova remonstrativna žalba i, s druge strane, naknada štete koju je tužitelj navodno pretrpio.
      
         Izreka
      
      
                  1.
               
               
                  Poništava se odluka Europske središnje banke (ESB) od 23. svibnja 2017., kojom je osobi QB odbijeno povećanje plaće.
               
            
                  2.
               
               
                  Tužba se u preostalom dijelu odbija.
               
            
                  3.
               
               
                  Osoba QB snosit će dvije trećine vlastitih troškova.
               
            
                  4.
               
               
                  ESB će snositi vlastite troškove i jednu trećinu troškova osobe QB.
               
            
         (1)  SL C 211, 18. 6. 2018.